Document ID: /roh_data/filtered/fineweb-2-filterrobots_roh.jsonl.gz/43479

Curt e concis
- 30 concerts dals 5 da fanadur fin ils 5 d'avust
- gronds nums: Norah Jones, Billy Cobham, Stanley Clarke e Jan Garbarek
- previs è in nov lieu da concert al Lej da Staz
Il festival 2018 preschenta ina giada dapli ils nums ils pli prominents dal jazz. Il num il pli enconuschent è senza dubi Norah Jones. Sper ella e blers auters vegnan era grondezzas sco Omar Sosa, Marcus Miller, Ernie Watts u Jan Garbarek en Engiadina.
Nov lieu da concert cun blera magia
Il lieu principal ès e resta il palc dal Dracula Club cun sia atmosfera unica e nunemblidaivla – perquai ch’ins è fitg datiers a musicistas e musicists.
Dasperas vegn il festival era a resunar quest onn puspè en differents lieus ordaifer dal Dracula. Ina novitad speziala: Empè dal concert sut tschiel avert a Muottas Muragl èsi previs per quest onn in eveniment en in auter lieu magic: al Lej da Staz. Il cumponist e pianist talian Ludovico Einaudi che fascinescha ses public cun tuns atmosferics suna avant la culissa magnifica dal Lej da Staz.
Il festival da jazz puspè cun gronda variaziun
Il program dal festival propona sairadas cun differents stils e geners, dal Be Bop, al jazz da fusiun, da tuns latins a quels nordics e vuschs sco quellas da China Moses e da Curtis Stigers. E sco adina datti er surpraisas e tuns nunusitads. Ina da quellas è la chantadura da soul ed r’n’b americana Judith Hill ubain il violinist da l’India Abhijith P S Nair.
RR actualitad 11:00